Kristine Holsen

Kristine Olufine Nikoline Holsen (født 10. november 1863 i Bergen, død 17. oktober 1933 i Oslo) var en norsk forfatter og lærer.

Familie 
Kristine Holsen var datter av asylforvalter ved Neevengården asyl Ole Rasmussen Holsen (f. 1833) og Synnøve Høisæth (1825-1916). Hun var
søster av lærer og kvinnesaksforkjemper Anne Holsen (1856-1913). Hun forble ugift.

Liv og virke 
Kristine Holsen inngikk i den første lærerstaben ved Fortsettelsesskolen for Piger. I forbindelse med sin lærergjerning, blant annet i en årrekke ved Sofienberg skole, skrev hun sammen med Helga Berger flere lærebøker i engelsk.

Kristine Holsen gjennomførte flere studiereiser, til dels med stipend, til England, Frankrike og Sveits. Her hentet hun materiale til populærehistoriske romaner som debutboken La Grande Mademoiselle – en fransk prinsesse (1908), Madame de Maintenon – populær-historisk skildring fra Ludvig XIV's tid (1912), Condé og hans søster – billeder fra Frankrikes historie (1920) og Madame de Staël – fransk forfatterinde og politiker (1923). Sistnevnte bok solgte i 3000 eksemplarer.

Holsen var medlem av Oslo Kvinneparti.

Bibliografi 
 1908: La Grande Mademoiselle – en fransk prinsesse, Aschehoug, Kristiania
 1912: Madame de Maintenon – populær-historisk skildring fra Ludvig XIV's tid, Aschehoug, Kristiania
 1914: Engelsk lærebog 1 & 2, sammen med Helga Berger, Grøndahl, Kristiania
 1915: Engelsk læsestof for fortsættelsesskoler, sammen med Helga Berger, Grøndahl, Kristiania
 1920: Condé og hans søster – billeder fra Frankrikes historie, Aschehoug, Kristiania
 1923: Madame de Staël – fransk forfatterinde og politiker, Aschehoug, Kristiania
 1925: En sværmerske – madame de Krüdener, Aschehoug, Oslo
 1927: Garibaldi – Italiensk frihetshelt, Aschehoug, Oslo
 1929: Frans Liszt – et kunstnerliv, Aschehoug, Oslo

Referanser

Kilder

Eksterne lenker 
 Store norske leksikon: Anne Holsen, besøkt 12/3 2020.

Norske forfattere
Norske pedagoger
Personer fra Bergen kommune